XIV 
rum exercendorum (CoNsuLEM GENERALEM appellant) arcessitis, modo vita supersit, 
materia deerit, de plantarum scientia, ac proinde de genere humano bene pro- 
merendi. 
Qui sola in colligendis plantis raritate ducitur, is in Brasilia intra paucorum 
milliarium spatium certius saepe, minorique et temporis et aeris impendio satis- 
facere -desiderio suo potest, quam si longinquum iter instituat, quod quo diu- 
turnius, eo plures siccandi exemplaria conservandique difficultates habet. Quid 
enim? Disceditur hospitio septima non prius hora matutina: succeditur tecto 
intra milliare quartum, postmeridiana quarta, defervescente iam sole, nec ad sic- 
candas plantas satis valido, quae, pluvio praesertim semestri, succo turgidae , 
adeoque molles ac fragiles, facillime atteruntur , nisi tegumentis chartaceis pluries 
de die permutatis quam celerrime siccentur. Charta interim rore, qui pluri- 
mus sub hac coeli plaga, isque frigidissimus, hesterno adhuc madida, novo vesperae 
mox ingruentis humore suffunditur. Cui malo ut occurras, ignis excitandus, fumus 
tolerandus, qui dum operarum oculos mordet: inconditum genus hominum, 
chartis ad ignem tenendis invertendisque adhibitum, stomachari, iam viae labo- 
res noctibus continuatos, iam parvas mercedes strepere, et tantum non ad sedi- 
tionem erigi. Fervet nihilominus opus, siccataeque, domino impellente, cum 
plantis chartae in cistis reponuntur, male periturae, nisi ab animalium domesti- 
corum, pars immundorum incursu , quae illa tuguria, Ranchos dicta, pro stabu- 
lis obsident, rostrisque improbis perquirunt, tota fere nocte vigil defendas, peti- 
tus ipse ab infesto omnis generis insectorum examine, a quorum rostrisque acu- 
leisque ne defendere quidem corpus datur. Levia haec interim ad illam omnium, 
quibus plantarum collector obnoxius, aerumnarum molestissimam, quae ex ipso 
colligendi studio nata, est chartae, rei in Europa vilissimae, in Brasiliae autem 
interioris urbibus, ni plane deest, carissimae penuria, qua fit, ut abstinere flori- 
dissimis saepe pratis, mediasque inter opes inops relinquere, quae conservari 
ablata nequeant, cogare. Altius autem haec itineris incommoda, quibus cura trans- 
mittendi rerum collectarum molem ad locum destinatum accedit, repetii, non tam 
quia dulce meminisse laborum, quam ne fraudare fortunam, rerum dominam, 
merito suo videar, quo effectum, ut collectiones meas (etiam mineralogicas, 
zoologicas , ethnographicasque) servatas in usum scientiae et quasi in portu 
conspiciam, iamque de botanica illarum parte rationem reddere orbi literario 
possim. 
